
POTVARKIS
DĖL  IGNALINOS RAJONO SAVIVALDYBĖS BIUDŽETO LĖŠOMIS FINANSUOJAMŲ PROJEKTŲ VERTINIMO KOMISIJOS SUDARYMO IR IGNALINOS RAJONO SAVIVALDYBĖS BIUDŽETO LĖŠOMIS FINANSUOJAMŲ PROJEKTŲ VERTINIMO KOMISIJOS DARBO REGLAMENTO PATVIRTINIMO 

2023 m. rugpjūčio 4 d. Nr. V1-191
Ignalina

[bookmark: n_0]Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Ignalinos rajono savivaldybės biudžeto lėšomis finansuojamų projektų konkursų organizavimo ir finansavimo tvarkos aprašo, patvirtinto Ignalinos rajono savivaldybės tarybos 2023 m. liepos 20 d. sprendimu Nr. T-154 „Dėl Ignalinos rajono savivaldybės biudžeto lėšomis finansuojamų projektų konkursų organizavimo ir finansavimo tvarkos aprašo patvirtinimo“, 18 punktu, atsižvelgdamas į Ignalinos rajono savivaldybės administracijos 2023 m. liepos 25 d. raštą Nr. R2-1213 „Dėl atstovų delegavimo“: 
1. S u d a r a u Ignalinos rajono savivaldybės biudžeto lėšomis finansuojamų projektų vertinimo komisiją (toliau – komisija):
1.1. Imantas Umbražiūnas, Ignalinos rajono savivaldybės vicemeras;
[bookmark: n_2]2024 m. balandžio 8 d. Ignalinos rajono savivaldybės mero potvarkio Nr. V1-132 redakcija

1.2. Danguolė Vaitkevičienė, Švietimo ir kultūros skyriaus vyriausioji specialistė;
1.3. Ramunė Slapšienė, Urbanistikos ir infrastruktūros skyriaus vedėja;
1.4. Regina Gudelienė, Finansų valdymo ir apskaitos skyriaus vedėja;
1.5. Rasa Juodagalvienė, Švietimo ir kultūros skyriaus vyriausioji specialistė;
1.6. Irena Matešienė, Socialinės paramos ir kaimo reikalų skyriaus vedėja;
1.7. Justina Vinikaitė, Investicijų, planavimo ir turto valdymo vyriausioji specialistė. 
2. S k i r i u Ignalinos rajono savivaldybės biudžeto lėšomis finansuojamų projektų vertinimo komisijos pirmininku Imantą Umbražiūną, Ignalinos rajono savivaldybės vicemerą.
[bookmark: n_3]2024 m. balandžio 8 d. Ignalinos rajono savivaldybės mero potvarkio Nr. V1-132 redakcija

3. T v i r t i n u  Ignalinos rajono savivaldybės biudžeto lėšomis finansuojamų projektų vertinimo komisijos darbo reglamentą (pridedama).
Šis potvarkis gali būti skundžiamas Ignalinos rajono savivaldybės merui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos

PATVIRTINTA
Ignalinos rajono savivaldybės mero 
2023 m. rugpjūčio 4 d. potvarkiu Nr. V1-191

IGNALINOS RAJONO SAVIVALDYBĖS BIUDŽETO LĖŠOMIS FINANSUOJAMŲ PROJEKTŲ VERTINIMO KOMISIJOS DARBO REGLAMENTAS

I SKYRIUS
BENDROJI DALIS

0. Ignalinos rajono savivaldybės biudžeto lėšomis finansuojamų projektų vertinimo komisija (toliau – komisija) yra  sudaroma konkursui pateiktiems kultūrinių, socialinių, švietimo ir  sporto veiklų, turizmo plėtojimo priemonių finansavimo projektams vertinti ir siūlymams administracijos direktoriui dėl šių projektų finansavimo teikti. 
0. [bookmark: n_1]Komisija savo veikloje vadovaujasi Lietuvos Respublikoje galiojančiais teisės aktais, Ignalinos rajono savivaldybės strateginiais dokumentais,  šiuo darbo reglamentu, Ignalinos rajono savivaldybės biudžeto lėšomis finansuojamų projektų konkursų organizavimo ir finansavimo tvarkos  aprašu, patvirtintu Ignalinos rajono savivaldybės tarybos 2023 m. liepos 20 d. sprendimu Nr. T-154 „Dėl Ignalinos rajono savivaldybės biudžeto lėšomis finansuojamų projektų konkursų organizavimo ir finansavimo tvarkos aprašo patvirtinimo“ (toliau – Aprašas). 

II SKYRIUS
KOMISIJOS UŽDAVINIAI IR FUNKCIJOS, DARBO ORGANIZAVIMAS

0. Komisijos uždavinys yra nagrinėti ir vertinti konkursui pateiktus projektus ir teikti  išvadas ir pasiūlymus administracijos direktoriui dėl priemonių, nurodytų Ignalinos rajono savivaldybės tarybos patvirtintame Apraše.
0. Komisijai vadovauja komisijos pirmininkas. Pirmo posėdžio metu yra išrenkamas pirmininko pavaduotojas, kuris eina pirmininko pareigas, kai šis negali dalyvauti posėdyje, ir komisijos sekretorius. 
0. Komisijos darbas vyksta uždaruose posėdžiuose. Posėdžiai protokoluojami.
0. Komisijos pirmininkas šaukia komisijos posėdžius, organizuoja projektų vertinimo aptarimus ir apibendrinimus.
0. Komisijos posėdis teisėtas, jei jame dalyvauja daugiau kaip pusė komisijos narių. 

III SKYRIUS
PROJEKTŲ VERTINIMAS

0. Kiekvieną projektą turi vertinti visi posėdyje dalyvaujantys komisijos nariai. 
9. Komisija pateiktas paraiškas vertina užpildydama projekto paraiškų vertinimo kriterijų anketą (priedas). Kiekviena pateikta paraiška vertinama nuo 0 iki 140 balų. Nustatant paraiškos įvertinimą susumuojami kiekvieno komisijos nario skirti balai, kurie dalijami iš vertinusių komisijos narių skaičiaus. Kiekvienas komisijos narys pateikia savo įvertinimą, įrašydamas į vertinimo anketą. 
10. Finansuojami tie projektai, kurie atitinka visas būtinas Apraše išvardytas sąlygas, surenka vertinimo anketoje nurodytą minimalų balų skaičių ir kuriems užtenka lėšų atsižvelgiant į projektų eilę pagal balus ir pagal turimas lėšas kvietimui. Surinkus vienodą balų kiekį, pirmenybė teikiama projektui, kuriam prašoma mažesnė paramos suma.
11. Sudaroma tiek projektų finansavimo eilių, kiek kvietimu paskelbta finansuojamų veiklos sričių, įskaitant projektų bendrąjį finansavimą.
12. Komisija, matydama paraiškos trūkumų, kurie neturi įtakos suteikiamiems balams, gali paprašyti paraiškos teikėją patikslinti reikiamą informaciją. Per 3 darbo dienas nepateikus prašomos informacijos, paraiška atmetama.
13. Komisija, įvertinusi projekto biudžeto pagrįstumą ir planuojamas išlaidas, gali  siūlyti skirti mažesnę finansuojamą sumą, nei prašoma paraiškoje.
14. Parama paraiškos teikėjui taip pat neskiriama tuo atveju, jeigu nustatoma bent viena iš šių aplinkybių:
14.1. jei juridinis asmuo, anksčiau gavęs paramą, praėjusį finansavimo laikotarpį nepateikė dalykinės ataskaitos, neatsiskaitė už lėšų panaudojimą numatyta tvarka arba buvo nustatyta, kad gautos lėšos panaudotos ne pagal tikslinę jų paskirtį;
14.2. juridinio asmens veikla sustabdyta ar apribota įstatymų nustatytais pagrindais;
14.3. juridiniam asmeniui taikomas turto areštas ir išieškojimas galėtų būti nukreiptas į projektui įgyvendinti skirtas savivaldybės biudžeto lėšas, juridinis asmuo yra likviduojamas arba pradėtos juridinio ar kito asmens bankroto procedūros ir išieškojimas galėtų būti nukreiptas į projektui įgyvendinti skirtas savivaldybės biudžeto lėšas;
14.4. juridinis asmuo, prašydamas savivaldybės biudžeto lėšų, pateikė tikrovės neatitinkančius duomenis arba suklastotus dokumentus;
14.5. juridinis asmuo, naudodamas savivaldybės biudžeto lėšas, buvo neįvykdęs savivaldybės biudžeto lėšų naudojimo sutarties, sudarytos su savivaldybės institucija, ar netinkamai ją įvykdęs, ir tai buvo esminis (kaip nurodyta sutartyje) savivaldybės biudžeto lėšų naudojimo sutarties pažeidimas;
14.6. juridinis asmuo neatitinka Apraše nustatytų reikalavimų;
14.7. juridinis asmuo teisės aktų nustatyta tvarka nėra pateikęs finansinių ataskaitų rinkinio, veiklos ataskaitos.
15. Sprendimą dėl siūlymo skirti finansavimą paraiškoms komisija įformina protokolu. 
16. Savivaldybės administracijos direktorius, atsižvelgdamas į komisijos protokolą, įsakymu skiria lėšas atrinktiems projektams finansuoti.
17. Paraiškų teikėjai, gavę informacinį pranešimą apie paskirtas lėšas, per 5 darbo dienas, jeigu projekte prašytos lėšos nesutampa su paskirtomis, programos vykdytojui privalo pateikti patikslintą paraišką. Patikslintos paraiškos suma negali viršyti finansuoti skirtų lėšų dydžio. Gavus patikslintą paraišką, pasirašoma finansavimo sutartis su paraiškos teikėju.
18. Jeigu paraiškos teikėjas iki nustatyto laiko nepristato patikslintos paraiškos, sutartis su šiuo paraiškos teikėju nepasirašoma ir jis netenka teisės į atrinktos paraiškos finansavimą.
19. Pasirašant sutartį, lėšos projektui finansuoti skiriamos atsižvelgiant į savivaldybės administracijos direktoriaus įsakymu paskirtas lėšas ir patikslintų paraiškų sumas.
	20. Administracijos direktoriui pasirašius įsakymą dėl projektų finansavimo, apie konkurso rezultatus komisijos sekretorius pareiškėjus informuoja raštu ir ( ar) elektroniniu paštu ir kviečia pasirašyti finansavimo sutartį. 
      
IV SKYRIUS
KOMISIJOS NARIŲ PAREIGOS IR TEISĖS

21. Komisijos narių pareigos:
21.1. Užtikrinti informacijos, susijusios su jų veikla komisijoje, konfidencialumą, kol administracijos direktorius nepriima galutinio sprendimo dėl finansavimo skyrimo. 
21.2. Prieš pradedant vertinti projektus, susipažinti su  paraišką teikusios organizacijos pateiktais dokumentais ir juos išnagrinėti.
21.3. Nešališkai ir atsakingai vertinti projektus.
	21.4. Nedalyvauti svarstant ir vertinant projektus, pateiktus organizacijų, dėl kurių gali
kilti viešųjų ir privačiųjų interesų konfliktas.
22. Komisijos narių teisės:
22.1. Komisijos nariai gali kreiptis į įstaigas ar projektų rengėjus dėl papildomos informacijos, reikalingos objektyviam vertinimui atlikti.
22.2. Kviesti į posėdžius pareiškėjus.

V SKYRIUS
BAIGIAMOJI DALIS

23. Šis reglamentas gali būti keičiamas arba pripažįstamas netekusiu galios Ignalinos 
rajono savivaldybės mero potvarkiu.




_____________________




























Ignalinos rajono savivaldybės biudžeto lėšomis finansuojamų projektų vertinimo komisijos darbo reglamento 
priedas

(Vertinimo anketos forma)

IGNALINOS RAJONO SAVIVALDYBĖS BIUDŽETO LĖŠOMIS FINANSUOJAMŲ
PROJEKTŲ KONKURSŲ VERTINIMO ANKETA

	Pareiškėjo pavadinimas
	

	Projekto pavadinimas
	

	Vertinantis komisijos narys
	

	Vertinimo data
	




	
	Vertinimo skalė 
	Maksimalus galimas skirti balas
	Siūlomas skirti balas

	I. Projekto pagrindimas, veiklos ir laukiami rezultatai:
	

	1.1. Aiškiai ir argumentuotai pagrįstas projekto poreikis ir aktualumas tikslinei grupei
	1-10
	10
	

	1.2. Projekto tikslas aiškiai ir tiesiogiai atitinka konkurso veiklos sritis
	1-10

	10
	

	1.3. Aiškiai ir argumentuotai pagrįsti projekto tikslinių grupių poreikiai
	1-10

	10
	

	1.4. Numatytos projekto veiklos aiškiai ir tiesiogiai siejasi su projekto tikslais bei tikslinių grupių poreikiais
	1-10

	10
	

	1.5. Aiškiai ir argumentuotai atskleisti laukiami projekto rezultatai, kurie nuosekliai siejasi su projekto tikslais ir veiklomis
	1-10

	10
	

	1. Tarpinė balų suma:
Jeigu už 1 dalį paraiška surinko 30 arba mažiau balų, ji atmetama ir toliau nevertinama
	
50
	

	
	
	

	II. Pareiškėjo patirtis vykdant projektus
	

	2.1. Pareiškėjo patirtis ir gebėjimai įgyvendinant projektus patvirtina pareiškėjo pasirengimą įgyvendinti projektą
	1-10
	10
	

	2.2. Bendradarbiavimas su kitomis organizacijomis ir institucijomis užtikrins sinergiją ir suteiks papildomą vertę projektui
	1-10
	10
	

	2. Tarpinė balų suma
	20
	

	III. Projekto sąmata
	
	
	

	3.1. Numatyta bendra projekto sąmata aiškiai ir tiesiogiai siejasi su numatytomis veiklomis
	1-10
	10
	

	3.2. Prie projekto įgyvendinimo prisidedama nuosavu įnašu 
	0 (jei nuosavo įnašo nėra), 5 (jei prisidedama nuo 5 iki 9,9 proc.) arba 10 (jei prisidedama ne mažiau kaip 10 proc.)
	10
	

	3.3.  Projekto įgyvendinimas iš kitų lėšų (bendrajam finansavimui)
	0 arba 20 (pateikiama skirtą finansavimą pagrindžiančio dokumento kopija)
	20
	

	3.4. Visos planuojamos išlaidos racionalios, pagrįstos ir atitinka rinkos kainas
	1-10
	10
	

	3. Tarpinė balų suma
Jeigu už 3 dalį paraiška surinko 10 arba mažiau balų, ji atmetama ir toliau nevertinama
	50

	

	Balų suma iš viso (1+2+3):
	120
	

	4. Prioritetiniai kriterijai (Aprašo 11 punktas):

	4.1 Vykdomos veiklos atitinka Ignalinos rajono savivaldybės strateginio plėtros plano priemones
	0 arba 10
	10
	

	4.2. Daugiau nei pusė projekto veiklų skirta gyvenamosios vietovės bendruomenei 
	0 arba 10
	10
	

	VISŲ VERTINIMO BALŲ SUMA:
	140
	





	
	Vertinusio komisijos nario komentarai ir išvada

	Prašoma savivaldybės biudžeto lėšų suma (eurais):
	

	Siūloma skirti savivaldybės biudžeto lėšų suma (eurais):
	

	Bendri vertintojo komentarai: (prašome aiškiai ir konkrečiai pagrįsti paraiškos trūkumus ir nurodyti, ką  ir kaip reikėtų tobulinti; pagrįsti siūlomą skirti sumą (jeigu siūloma skirti suma mažesnė):
	

	

Vertinusio komisijos nario
	
	
	

	
	(parašas)
	
	(vardas ir pavardė)



Pastaba dėl vertinimo skalių (išskyrus 3.2–3.3 papunkčius): kiekvienas kriterijus vertinamas 10 balų skale, kurių reikšmės yra šios:
1-2 – labai silpnai arba visai nepagrįsta, yra esminių trūkumų;
3-4 –  silpnai, trūksta esminės pagrindžiančios informacijos, netenkinami minimalūs reikalavimai;
5-6 – vidutiniškai, trūksta išsamesnės pagrindžiančios informacijos, tačiau tenkinami minimalūs reikalavimai;
7-8 – pakankamai gerai arba gerai, pagrindimas aiškus ir pakankamai tvirtas, tačiau yra trūkumų ir (arba) neaiškumų;
9  –  labai gerai, su minimaliais neesminiais trūkumais;
10 – puikiai,  išskirtinai aiškiai ir argumentuotai pagrįsta, be jokių trūkumų.

________

